Vzor zmluvy

**KÚPNA ZMLUVA**

**O PREVODE VLASTNÍCKEHO PRÁVA**

**K NEHNUTEĽNOSTI**

uzavretá v zmysle ustanovenia § 588 a nasl. zákona č. 40/1964 Zb. Občianskeho zákonníka

v znení neskorších predpisov

**Z m l u v n é s t r a n y**

P r e d á v a j ú c i :

**Mesto Pezinok**

sídlo: Radničné námestie 7, 902 14 Pezinok

konajúce prostredníctvom: Ing. arch. Igor Hianik, primátor

IČO: 00 305 022

DIČ: 2020662226

Bankové spojenie: SK02 5600 0000 0066 0200 6001, Prima banka a.s. pobočka Pezinok webové sídlo: www.pezinok.sk

(ďalej len „*predávajúci*“)

K u p u j ú c i :

Meno a priezvisko:

Rodné meno:

Dátum narodenia:

Rodné číslo:

Adresa trvalého bydliska:

Štátna príslušnosť:

*(ak je kupujúci fyzická osoba)*

*alebo*

Obchodné meno:

Sídlo:

Štatutárny zástupca:

IČO:

DIČ:

Zápis v OR:

*(ak je kupujúcim právnická osoba)*

 (predávajúci a kupujúci spoločne ďalej aj ako *„zmluvné strany“)*

uzatvárajú v zmysle ustanovení § 588 a nasl. zákona č. 40/1964 Zb. Občianskeho  zákonníka v znení neskorších predpisov (ďalej len „Občiansky zákonník“) túto kúpnu zmluvu o prevode vlastníckeho práva k nehnuteľnosti (ďalej len „zmluva“) za nasledujúcich podmienok:

**Článok I.**

**Úvodné ustanovenie**

* 1. Predávajúci je vlastníkom nehnuteľnosti zapísanej na LV č. 7580 vedenom Okresným úradom Pezinok, katastrálnym odborom, pre k.ú. Pezinok, obec: PEZINOK, okres Pezinok, lokalita: rekreačná oblasť Leitne, a to pozemku registra „C KN“ parc. č. 6171 o výmere 516 m2, druh pozemku: záhrada, o veľkosti spoluvlastníckeho podielu 1/1 k celku.
	2. Mestské zastupiteľstvo v Pezinku na svojom riadnom zasadnutí dňa 15.12.2021 uznesením MsZ č. 1-258/2021, schválilo spôsob prevod pozemku, ktorý je predmetom tejto zmluvy z predávajúceho na kupujúceho formou obchodnej verejnej súťaže a následne schválilo podmienky obchodnej verejnej súťaže zahrnuté do tejto zmluvy, pričom prevod majetku Mesta Pezinok sa realizuje v zmysle ustanovenia § 9 ods. 2 písm. a) v spojení s § 9a ods. 1 písm. a) zákona SNR č. 138/1991 Zb. o majetku obcí v znení neskorších predpisov (ďalej len „zákon o majetku obcí“)..

**Článok II.**

**Predmet kúpnej zmluvy**

* 1. Predmetom kúpnej zmluvy je odplatný prevod vlastníckeho práva k pozemku registra „C KN“ parc. č. 6171 o výmere 516 m2, druh pozemku: záhrada, nachádzajúceho sa v k.ú. Pezinok, obec: PEZINOK, okres: Pezinok, lokalita: rekreačná oblasť Leitne, zapísaného na LV č. 7580 o veľkosti spoluvlastníckeho podielu 1/1 k celku (ďalej len „predmet kúpnej zmluvy“).
	2. Predávajúci na základe tejto zmluvy odplatne prevádza na kupujúceho a kupujúci nadobúda vlastnícke právo k nehnuteľnosti špecifikovanej v bode 2.1. tejto zmluvy do svojho výlučného vlastníctva o veľkosti spoluvlastníckeho podielu 1/1 k celku za kúpnu cenu a platobných podmienok uvedených v Článku III. tejto zmluvy.

**Článok III.**

**Kúpna cena a platobné podmienky**

* 1. Kúpna cena predmetu prevodu bola zmluvnými stranami dohodnutá vo výške **............ €** (slovom: ........................................ eur).
	2. Kupujúci dohodnutú kúpnu cenu uvedenú v bode 3.1 zmluvy uhradí predávajúcemu do 10 dní odo dňa účinnosti tejto zmluvy bezhotovostným prevodom finančných prostriedkov na účet predávajúceho uvedený v záhlaví tejto zmluvy, a to pred podaním návrhu na vklad vlastníckeho práva do katastra nehnuteľností.
	3. Pre prípad nedodržania termínu splatnosti kúpnej ceny podľa ustanovenia bodu 3.2. zmluvy, si zmluvné strany dohodli zmluvnú pokutu vo výške 0,05 % z dlžnej sumy za každý deň omeškania až do jej úplného splatenia. Ak kupujúci bude v omeškaní so zaplatením kúpnej ceny po dobu dlhšiu ako tri mesiace od jej splatnosti, je predávajúci oprávnený od zmluvy odstúpiť, čím sa kúpna zmluva zrušuje od začiatku.

**Článok IV.**

**Záverečné ustanovenia**

* 1. Kupujúci prehlasuje, že sa oboznámil so stavom prevádzanej nehnuteľnosti na mieste samom a nemá v tejto súvislosti žiadne pripomienky.
	2. Akékoľvek zmeny a doplnenia tejto zmluvy je možné robiť len očíslovanými písomnými dodatkami k zmluve podpísanými obidvoma zmluvnými stranami.
	3. Zmluva nadobúda platnosť dňom jej podpísania obidvoma zmluvnými stranami a účinnosť v zmysle ust. § 47a ods. 1 Občianskeho zákonníka a ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov dňom nasledujúcim po dni jej zverejnenia v Centrálnom registri zmlúv. Vecno – právne účinky prevodu nastanú na základe právoplatného rozhodnutia Okresného úradu  Pezinok, katastrálny odbor, o povolení vkladu vlastníckeho práva do katastra nehnuteľností v zmysle ust. § 28 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov.
	4. Zmluvné strany sa dohodli, že návrh na vklad vlastníckeho práva do katastra nehnuteľností v zmysle tejto zmluvy podá predávajúci, a to až po úplnom uhradení kúpnej ceny uvedenej v bode 3.1. tejto zmluvy kupujúcim s tým, že náklady na správny poplatok spojený s podaním návrhu na vklad vlastníckeho práva do katastra nehnuteľností znáša kupujúci.
	5. Zmluvné strany vyhlasujú, že sú spôsobilí na právne úkony, že svoje zmluvné prejavy urobili na základe ich pravej vôle, slobodne a vážne, určite a zrozumiteľne. Zmluva nebola uzatvorená v tiesni, alebo za nápadne nevýhodných podmienok a ich zmluvná voľnosť nebola obmedzená.
	6. Zmluvné strany tiež vyhlasujú, že sa podrobne oboznámili s celým obsahom tejto zmluvy, že mu rozumejú a nemajú k nemu výhrady, pripomienky alebo návrhy na doplnenie a na znak súhlasu s jej obsahom ju vlastnoručne podpisujú.
	7. Zmluva sa vyhotovuje v piatich vyhotoveniach rovnakej platnosti a záväznosti, z čoho sú dve určené pre Okresný úrad Pezinok, katastrálny odbor, jedna pre kupujúceho a dve pre predávajúceho.

|  |  |
| --- | --- |
| v Pezinku, dňa ................................... |  v Pezinku, dňa ........................ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **Mesto Pezinok** |  |
|  **Ing. arch. Igor Hianik, primátor** |  |
|  *predávajúci* | *kupujúci* |
|  |  |